জিডিপি নির্ণয়ে নতুন ভিত্তিবছর নির্ধারণ : জিডিপির হিসেবের ক্ষেত্রে নতুন ভিত্তিবছর হিসেবে ২০০৫-০৬কে নির্ধারণ করা হয়েছে। নতুন ভিত্তিবছর ধরে আগামী ২০১১-১২ অর্থবছরের মোট দেশজ উৎপাদন (জিডিপি) হিসাব করা হবে। বর্তমানে বাংলাদেশের জিডিপি ও প্রবৃদ্ধি নির্ণয়ের জন্য ১৯৯৫-৯৬ অর্থবছরকে ভিত্তিবছর হিসেবে বিবেচনা করা হয়। প্রান্তিক বা মাসভিত্তিক হিসাবের রেওয়াজ না থাকায় নতুন ভিত্তিবছর চূড়ান্ত করা হলেও এর জন্য অপেক্ষা করতে হবে ২০১২ সালের মে মাস পর্যন্ত। যে কোনো দেশের জিডিপি নির্ধারণের ক্ষেত্রে ১৯৯৩ সালের সিস্টেম অব ন্যাশনাল অ্যাকাউন্ট (এসএনএ) অনুযায়ী ১৫টি খাতকে চিহ্নিত করা হয়েছে, যা জাতিসংঘ কর্তৃক স্বীকৃত। জিডিপি নির্ণয়ের ১৫টি খাত হচ্ছে কৃষি ও বন, মৎস্যসম্পদ, খনিজ, বিদ্যুৎ, গ্যাস, হোটেল, রেস্তোরাঁ, পরিবহন, লোকপ্রশাসন, সামাজিক সেবা ইত্যাদি।